kombinácia liekov a výživových doplnkov
Zinkorot,Magnosolv,hliva ustricova s rakyt. olejom,Lipo C askor forte, injekcie fraxiparine možem všeko naraz užiť a aplikovať aj injekciu ?
Dobrý deň,
ďakujeme za Vašu otázku.
Medzi liekom Fraxiparine a vitamínom C bola pozorovaná interakcia strednej závažnosti. Vysoké dávky vitamínu C môžu znížiť aktivitu antikoagulancií. Odporúča sa opatrnosť v prípade súbežnej liečbe, pravidelné monitorovanie INR a protrombínového času. Uvedená kombinácia je vhodná jedine po konzultácii s lekárom.
Medzi liekom Zinkorot a Magnosolv bola pozorovaná interakcia bez klinickej závažnosti. Súbežné užívanie môže mať vplyv na absorpciu horčíka a zinku. Pri súčasnej kombinácii je potrebné dodržať časový odstup min. 2-3 hodiny medzi jednotlivými liečivami.
Nakoľko výživové doplnky nepodliehajú klinickým skúškam, prípadné ďalšie interakcie nemuseli byť zachytené.
Vzhľadom k prebiehajúcej liečbe liekom Fraxiparín Vám odporúčam vhodnosť uvedenej kombinácie liekov a výživových doplnkov konzultovať priamo s predpisujúcim lekárom.
S pozdravom
PharmDr. Patrícia Čečková